Na temelju članka 125. Zakona o odgoju i obrazovanju u osnovnoj i srednjoj školi ( Narodne novine broj: 87/08, 86/09, 92/10, 105/10, 90/11,  5/12, 16/12, 86/12, 126/12, 94/13, 152/14, 07/17, 68/18 ), te članka 85. Statuta Glazbene škole Blagoje Bersa Zadar ( KLASA: 012-03/19-17/01, URBROJ: 2198-1-60-04-19-34 ),  ravnateljica Glazbene škole Blagoje Bersa Zadar, Branka Višić Karavida, prof., donosi:

PROCEDURU
provjere vjerodostojnosti isprava o stečenim kvalifikacijama zaposlenika

I.
Provjera vjerodostojnosti isprava o stečenim kvalifikacijama ( diplome, svjedodžbe, uvjerenja i druge isprave ) je obavezan postupak prilikom zapošljavanja, odnosno sklapanja ugovora o radu sa svim zaposlenicima za koje se zna da će im radni odnos u školi  trajati duže od 30 dana.
Za zaposlenike kojima je prethodni poslodavac proveo postupak provjere vjerodostojnosti, uvažit će se kopija očitovanja nadležne  ustanove o vjerodostojnosti, uz potvrdu izvornosti prethodnog poslodavca.

II.
Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na muške i ženske osobe.
III
Postupak provjere vjerodostojnosti isprave o stečenoj kvalifikaciji u ovoj Proceduri odnosi se na provjeru vjerodostojnosti  isprave  na temelju koje je zasnovan radni odnos na propisanom radnom mjestu.
IV
Postupak provjere vjerodostojnosti isprave o stečenoj kvalifikaciji pokreće ravnatelj škole u roku od 15 dana od dana zasnivanja radnog odnosa.
V
Postupak provjere vjerodostojnosti isprave o stečenoj kvalifikaciji pokreće se Zahtjevom za provjeru vjerodostojnosti isprave o stečenoj kvalifikaciji koji se upućuje ustanovi koja je ispravu o stečenoj kvalifikaciji izdala.
VI
Provjera vjerodostojnosti isprave o kvalifikaciji stečene u inozemstvu, obavlja se putem Ministarstva vanjskih poslova.
VII
Za zaposlenika koji ima zasnovan radni odnos u dvije ili više školskih ustanova, provjeru vjerodostojnosti isprave o stečenim kvalifikacijama pokreće školska ustanova u kojoj radi pretežiti dio radnog vremena.
VIII
Troškove postupka provjere vjerodostojnosti isprave o stečenim kvalifikacijama plaća škola.  

IX
Ako školskoj ustanovi bude dostavljen dopis odnosno obavijest nadležne ustanove o nevjerodostojnoj odnosno krivotvorenoj ispravi o stečenoj kvalifikaciji zaposlenika, ravnatelj će bez odlaganja, a najkasnije u roku od 5 dana od saznanja,  podnijeti prijavu Državnom odvjetništvu i  izvijestiti Ministarstvo znanosti i obrazovanja.

X
Zaposleniku školske ustanove iz točke IX ove Procedure, ravnatelj će  izvanredno otkazati ugovor o radu u roku od 15 dana od dana saznanja za nevjerodostojnu, odnosno krivotvorenu ispravu o stečenoj kvalifikaciji na temelju koje je sklopljen ugovor o radu.

XI
Iznimno od točke X ove Procedure, u slučaju proteka roka od 15 dana od dana saznanja za nevjerodostojnu, odnosno krivotvorenu ispravu o stečenoj kvalifikaciji na temelju koje je sklopljen ugovor o radu, ravnatelj će zaposleniku redovito otkazati ugovor o radu u ugovorenom otkaznom roku, podredno propisanom otkaznom roku, zbog skrivljenog ponašanja zaposlenika.
XII
Zaprimljeno očitovanje nadležne ustanove o vjerodostojnosti isprave o stečenim kvalifikacijama tajnik škole pohranjuje u registratoru Vjerodostojnost isprava.

XIII
Ova Procedura stupa na snagu danom donošenja i bit će objavljena na Oglasnoj ploči i mrežnim stranicama Škole.

KLASA:    003-05/20-17/01
URBROJ:  2198-1-60-01-20-141
U Zadru,  15. siječnja  2020. godine

Ravnateljica:

__________________
															            Branka Višić Karavida, prof.

